Miljöpartiet de Gröna

Miljöpartiet de Gröna (Ümweltpartei – De Grönen) is de Naam vun en politische Partei in’n sweedschen Rieksdag. De Grönen in Sweden hebbt keen Parteivörsitter, man Parteisprekers. Siet 2002 sünd dat Maria Wetterstrand un Peter Eriksson. Bi de Rieksdagswahlen 2006 hebbt de Grönen 5,24 % vun de Stimmen un 19 vun 349 Mandaten kregen.

 Historie 
De Grönen in Sweden sünd ut de alternative Bewegen, de Ümweltbewegen un de Anti-Atomkraft-Bewegen vun de 1970er Johren tostannen kamen. Se hebbt sik 1981 as politische Partei organiseert. In’n Nahall vun de Reakterkatastrooph vun Tschernobyl, de Skandinavien deelwies dull drapen hett, künnen de Grönen bi de Wahl vun 1988 de Veerprozenthürd överwinnen un in den Rieksdag intehn.

Karnrebeden vun Miljöpartiet de Gröna sünd de Ümweltpolitik un en eendüdige Positschoon gegen de Europääsche Union. In de Wahlen vun 1991 hett de Partei de Veerprozenthürd knapp verfehlt, man se harrn Sitten in en Reeg vun Provinzlanddaag un Gemeenrööt. 1994 sünd se wedder torüch in dat Parlament kamen un 1998 hebbt se en parlamentaarsche Tosamenarbeit mit de sozialdemokraatschen Minnerheitsregeeren inleidt, de bit to de Wahlen 2006 Bestand harr.

 Parteisprekers 
 1981–84 nich fastleggt
 1984–85 Ragnhild Pohanka, Per Gahrton
 1985–86 Ragnhild Pohanka, Birger Schlaug
 1986–88 Eva Goës, Birger Schlaug
 1988–90 Fiona Björling, Anders Nordin
 1990–91 Margareta Gisselberg, Jan Axelsson
 1991-92 Jan Axelsson
 1992–99 Marianne Samuelsson, Birger Schlaug
 1999–2000 Lotta Nilsson Hedström, Birger Schlaug
 2000–02 Lotta Nilsson Hedström, Matz Hammarström
 2002–11 Maria Wetterstrand, Peter Eriksson
 2011– Åsa Romson, Gustav Fridolin

 Resultaten bi de Rieksdagwahlen 
Na Angaven vun Statistiska CentralbyrånHistoorsche Resultaten vun’t Statistiska Centralbyrån afropen an’n 2. September 2012
 1982: 1,65 %
 1985: 1,50 %
 1988: 5,53 %
 1991: 3,38 %
 1994: 5,02 % 
 1998: 4,49 %
 2002: 4,65 %
 2006: 5,24 %
 2010: 7,34 %

 Borns 

 Websteden 
 Offizielle Websteed vun Miljöpartiet de Gröna

Kategorie:Sweden
Kategorie:Partei